416 



GRANFAMILIEN PINACEÆ. 



495. Rødgran, Picea dbies (L.) Karst. 

 N. Gran. 



Alle de hidtil omtalte Planter, saavel Tokimbladede som En- 

 kimbladede, sammenfattes under Navnet Dækfrøede; deres Frø 

 er stedse indesluttede af et Frøgemme, der svarer til Blomstens 

 videre udviklede Frugtknude. Dækfrøede er den ene og langt den 

 største Gruppe af Blomsterplanterne eller Frøplanterne, 

 d. V. s. de med Blomster og Frø forsynede Planter; den anden 

 dannes af Nøgenfrøede, hos hvilke Frøene ikke sidder i et lukket 

 Frøgemme, men frit paa et fladt «dbredt Frugtblad (se nærmere 

 nedenfor). 



Nøgenfrøede er her i Norden kun repræsenterede af Naale- 

 træer, og af disse findes endda kun meget faa vildt voksende. 

 Danmark ejer saaledes kun to: Taks og Ene, Norge desuden Skov- 

 fyr og Almindelig Gran eller Rødgran; den sidste skal som Re- 

 præsentant for Granfamilien omtales noget fyldigere. 



Rødgranen bliver, hvor den vokser under gunstige Forhold, 

 et meget anseligt Træ; det opgives, at den kan blive 45 m høj. 

 Den ranke Stamme, den har til Fælles med saa mange andre 

 Naaletræer, vokser uafbrudt videre, naar intet forstyrrende griber 

 ind i dens Vækst. Hvert Aar fortsættes Stammens Udvikling med 

 et nyt Skud, Topskuddet, i Forlængelsen af sidste Aars Forøgelse; 

 hvor Rødgranen befinder sig vel og i fuld Livskraft, bliver Top- 

 skuddet ogsaa langt og kraftigt. I den følgende Vækstperiode 

 vokser de nær Topskuddets Spids anlagte Knopper ud til en Krans 

 af Sideskud, og ved at følge Granens Stamme fra neden af opad 

 vil det som Regel være let at se, hvorledes Sidegrenene stedse er 

 kransformet ordnede. Da der i hver Vækstperiode kun dannes én 

 Krans af Sideskud (af 1ste Orden), vil Kransenes Antal nogen- 

 lunde angive Træets Alder. 



Særlig ejendommeligt for Naaletræer er de naaledannede, 

 stive og stikkende Blade; de enkelte „Naale" er ganske tynde og 

 oftest meget korte, men Antallet af dem er saa meget des større. 

 Hos Rødgranen er Naalene fladtrykt-firekantede (Figg. 4 og 5) og 

 sidder til alle Sider. Som bekendt overvintrer Naalene hos næsten 

 alle Naaletræer (Undtagelse: Lærken) og kan endda blive mere 

 end et Aar gamle. 



